Cutremur azi în România. Un seism de 4,1 pe Richter s-a produs în Vrancea
Un cutremur de intensitate medie s-a produs marţi în zona Vrancea. Anunțul a fost făcut de Institutul Naţional de Cercetare - Dezvoltare pentru Fizica Pământului INCDFP.
- Meteorologii anunţă o "schimbare majoră" a vremii. Vom avea fenomene extreme în ţară toată săptămâna
Potrivit INCDFP, "în ziua de 07 Mai 2024, la ora 18:32:18 (ora locală a României), s-a produs în ZONA SEISMICA VRANCEA, VRANCEA un cutremur mediu cu magnitudinea (EWS) M 4.1, la adâncimea de 140 km".
Cutremurul s-a produs în apropierea următoarelor oraşe: 44km V de Focsani, 54km N de Buzau, 71km SE de Sfantu-Gheorghe, 79km E de Brasov, 87km NE de Ploieşti.
Seismul nu a produs victime sau pagube. De la începutul lunii aprilie, în România s-au înregistrat peste 29 cutremure, cu magnitudini cuprinse între 2 şi 3,9.